Прашање- Барање 14-1851/1

* Дали министерството за труд и социјална политика изработи Годишен оперативен план за имплементација на НАП-от за ИК за 2021 година? Доколку да, дали е достапен на веб страната? Ве молиме доставете го или прикачете линк од неговата објава.
* За активностите на НАП-от кои се спроведени, ве молиме да ни доставите детални информации за начинот на спроведување, вклучени актери (доколку има) и статус на активности (завршено или ако е во тек кога е предвидено да се заврши).
* По добиен ваш одговор архивски број 14-4028//4 од 27.07.2021 година по наше барање за информации од јавен карактер предвидените активности за 2019, 2020 и 2021 година кои не ги спроведовте согласно годишниот оперативен план, ги предвидовте да ги реализирате во 2021 година за чиј статус добивме одговор дека се во ТЕК. Ве замолуваме да ни доставите информации дали ги реализиравте предвидените активности и доколку не се реализирани да не информирате зошто и кого и како се планира нивно спроведување?
* Во согласност со член 16 од Истанбулската Конвенција Министерството за труд и социјална политика во соработка со други релевантни институции е надлежно за донесување на превентивни програми. Ве молиме наведете дали е донесена програма за сторителите на сексуални кривични дела? Доколку одговорот е ДА во прилог доставете ја или прикачете линк од истата. за сторители на семејно насилство.
* Во согласност со член 16 од Истанбулската Конвенција Министерството за труд и социјална политика во соработка со други релевантни институции е надлежно за донесување на Програма за сторители на семејно насилство. Ве молам наведете дали е донесена оваа Програма? Доколку одговорот е Да во прилог доставете ја или прикачете линк од истата. Дополнително доколку е донесена ве молиме наведете колку сторители биле вклучени во истата од нејзиното донесување заклучно со 2021 година. Податокот поделете го по години. Наведете кои и каде се имплементира оваа Програма, како се следи нејзината успешност, кои лица се инволвираа во нејзиното спроведување и дали се одржани обуки за нив. Доколку одговорот е ДА ве молам наведете кој ја спроведувал обуката и колку лица се обучени. Наведете извор за финансирање на оваа активност.

Одговор:

* Ве информираме дека Министерството за труд и социјална политика го подготвува Извештајот за Истанбулската конвенција во соработка со Националното координативно тело за имплементација на Советот на Европа за спречување и борба против насилството врз жените и семејно насилство, и по негова финализација ќе биде јавно достапен.
* За прашањата 4 и 5 Ве информираме дека во делокругот на работата на Министерството за труд и социјална политика не е предвидено донесување на Програма за сторители на сексуални кривични деликти.
* Согласно Законот за спречување и заштита од насилство врз жените и семејно насилство во член 39 предвидено е психолошки третман на сторители на семејно насилство да обезбедува во советувалиште за сторители на насилство согласно со Законот за социјална заштита и прописите од областа на здравствената заштита.
* Согласно Законот за социјална заштита донесен е Правилник за начинот, обемот, нормативите и стандардите за давање на услугите на советување и за простор, средства, кадри и потребна документација за советувалиште („Службен весник на Република Северна Македонија“ бр. 84/21). Согласно овој правилник давателот на услугата треба да изготви програма за услугата на советување, која содржи: име и седиште на советувалиштето, вид на програма, категорија на корисници на програмата, цел и задачи на програмата, методи и техники за реализација на програмата, времетраењето на програмата (вкупно, по часови/денови и динамика на реализација), број на учесници во програмата, стручни лица кои ја спроведуваат програмата (име и презиме, образовен профил и лиценца/потврда за едукација) и детален опис на содржината на програмата.
* Со Законот за социјална заштита, предвидено е давателот на услугата да има дозвола за давање на конкретна услуга согласно Правилникот за поблиските услови и критериуми, потребната документација, образецот на барањето за добивање дозвола за вршење работи од социјалната заштита и за издавање и одземање на дозвола за вршење работи од социјална заштита и начинот на водење на евиденцијата и лиценцирани даватели на социјални услуги („Службен весник на Република Северна Македонија“ бр.264/19).